AlexejDobrolubov/national_council_slovak_2010 huggingface dataset:
11. schôdza NR SR - 3.deň - A. dopoludnia
Dátum: 2012-11-29
Poslanec: Kuffa, Štefan (OĽANO)
Druh vystúpenia: Vystúpenie s faktickou poznámkou

Ďakujem za slovo. Pani predsedajúca chcem vás pochváliť, že dneska máte taký zmysel pre humor. A nielenže máte zmysel pre humor, ale aj dneska ste tak vyfintená. Ale všetky tri podpredsedníčky tak švihácky ste oblečené. To je úplne super. Ale chcel som hovoriť o tom hazarde. A o hazarde hovoriť ako základnom ústavnom práve je úplne absurdné a zavádzajúce. Čím je tak výnimočné toto podnikanie v hazarde? Viete, tu už bol spomínaný lobing aj včera aj dnes, ja ten lobing tiež spomeniem. A musím sa priznať, že aj za mnou je lobing tu v tomto prípade. A tým lobingom je lobing chudoby. Lobing chudoby je táto cesta. A tvrdiť, aké budeme mať veľké príjmy, aby sme nešli cestou naozaj štátneho výpalníctva, tým vypálime mnohé slovenské rodiny, mnohé slovenské rodiny budú skrachované. Tak ako kolega to tu spomínal, v každej sociálne odkázanej rodine je jeden gambler. Tu čítal tieto štatistiky veľmi podrobne. A naozaj je to tak. To nieže tí, ktorí majú prebytok peňazí, nechajú ich tam v tých hracích automatoch. Ale práve sú to veľakrát ľudia z chudobných rodín, lebo si myslia, že veľmi rýchlo zbohatnú. A to je veľmi zlá cesta. Martin Majda, ktorý bol spomínaný už včera a takisto aj dneska, je kaplánom v Lomničke. Sú tam dvaja statoční kňazi Martin Majda a Jano Záhradník, ktorí sa venujú rómskej problematike celou dušou i celým telom, ale toto je jedna z vecí, ktoré im veľmi zhorší ich prácu. Ale nestihnem to dopovedať.
11. schôdza NR SR - 3.deň - A. dopoludnia
Dátum: 2012-11-29
Poslanec: Kuffa, Štefan (OĽANO)
Druh vystúpenia: Vystúpenie s faktickou poznámkou

Ďakujem za slovo, vážená pani ministerka, vážená pani predsedajúca, milí kolegovia, kolegyne, no zníženie odvodov o sedemdesiat miliónov za poistné, ktoré má zaplatiť štát, myslím si, nie je to dobrá cesta, tak ako tu už kolegovia aj spomínali, že nadmerné zvyšovanie odvodov alebo daní naozaj vyvoláva úplne opačný efekt. Aj zamestnávatelia, ľudia sa budú správať, ako nezaplatiť. Neúmerné zaťaženie vyvoláva práve to, že ľudia nezaplatia vôbec. A to je ten problém. Naozaj ide o to, aby sme aj my vám, ak vôbec o to stojíte, tak poradili, aby ste nešli touto cestou. Toto nie je cesta. Tá solidarita sa vytvára naozaj iným spôsobom. Za jedných štát nezaplatí alebo zaplatí menej a druhých zaťažíme neúmerne viac, nebudete mať ani jedno, ani druhé. Ďakujem.
11. schôdza NR SR - 2.deň - B. popoludní
Dátum: 2012-11-28
Poslanec: Kuffa, Štefan (OĽANO)
Druh vystúpenia: Vystúpenie s faktickou poznámkou

168. Ďakujem za slovo. Morálne je to etalón, to nie si ty, to nie si ty, ani ty, ani ty, ani ty, ale ani ja, hej. Tak myslím si, že nemali by sme tak vzájomne ako napádať a možno sa tak aj osočovať, kto je, alebo kto nie je morálnym etalónom. Ani ja nie som ním. A čo sa týka tlakov z vnútra a z vonku. Pred nejakým časom v letných mesiacoch mali sme tuná letáky po laviciach, neviem, kto to rozdal, ale to bol lobing firiem prevádzkujúcich herne, na ktorých bolo napísané, že čo všetko, o čo všetko príde Slovenská republika, respektíve rozpočet našej krajiny, ak sa sprísni tento zákon o hazarde. Ten lobing bol zvonka, je to cítiť aj teraz, ale rovnako aj zvnútra. Pán minister, ak sa chce niekto zmocniť tejto témy, zmocnite sa jej vy. Vy sa jej spokojne zmocnite, tejto témy, nemusíme o tom rozprávať. Toľkokrát sme tuná rozprávali o tom náleze tej prokuratúry ako v tom Humennom. Pán Lipšic to tuná spomenul, nič sa nedeje. Chce na to odvahu a zamietnuť to. Aj nález Generálnej prokuratúry, ktorý sme spomínali v prvom čítaní, tiež nevidím problémom, ale, tak ako ste to medzi rečou povedali, vy nestojíte o to, aby došlo možno k tej dohode naprieč politickým spektrom. Ale my sme vám to aj ponúkli, aj keby bol to aj návrh ústavného zákona, prosím, ale museli by ste o to stáť. A máte túto vec z krku navždy. A nemusíme to, sa teraz doťahovať, že kto sa tejto témy zmocní, alebo kto sa nezmocní. Pán minister, uchopte sa tejto témy vy! A nemusí byť tuná tento hazard na Slovensku. Ďakujem.
11. schôdza NR SR - 2.deň - B. popoludní
Dátum: 2012-11-28
Poslanec: Kuffa, Štefan (OĽANO)
Druh vystúpenia: Vystúpenie s faktickou poznámkou

150. Ďakujem za slovo, aj predrečníkovi za tie slová, ktoré tuná odzneli. Krátko len k tomu megakasínu. Je úplne absurdné, že by také megakasíno naozaj sa malo ocitnúť rovno v centre, v hlavnom meste Bratislavy, nemyslím centrum ako stred, ale Bratislavu ako hlavné mesto Slovenska. Malo by to katastrofálny dopad na celý tento široký región, ale dovolím si povedať, aj na celú Slovenskú republiku. A zas len by sme na týchto veciach stratili. Pán kolega spomenul tu tie ženy pri Slovnafte. Ono môžeme tak posmešne o týchto ženách hovoriť. Kto z nás by vymenil tú rolu? Kto z nás? To sú obete. Z týchto ľudí sa netreba naozaj smiať, aj keď veľmi často odznievajú tuná takéto poznámky. Či už tuná v parlamente, možno na ulici alebo kde inde. Sú to otroci novodobého biznisu, otrokmi sú. Nikto sa nimi nezaoberá. A je to hodné zamyslenia sa a venovať sa práve aj tejto marginalizovanej skupine, ako sú prostitútky. Kriminalita a organizovaný zločin, áno, veľmi úzko súvisí s gamblerstvom. Gambler, ktorý je závislý a nemá za čo hrať, tak bude páchať aj kriminalitu, aj zločinne sa bude správať, len aby sa dostal k peniazom, ktoré zase, opätovne ich prehrá. Veľakrát sú naozaj organizované skupiny zorganizované, ktoré poznajú týchto závislých hráčov, poskytujú im tieto pôžičky. Dokonca poznám prípad šoféra autobusu, ktorý prehral úplne celú sumu tržby a bol závislý na hrách. Viac nestihnem.
11. schôdza NR SR - 2.deň - B. popoludní
Dátum: 2012-11-28
Poslanec: Kuffa, Štefan (OĽANO)
Druh vystúpenia: Vystúpenie s faktickou poznámkou

102. Ďakujem za slovo. Skutkom alebo skutočnosťou na Slovensku je práve to, že v hracích automatoch končia peniaze tých najchudobnejších. Neraz sú to podpory, ktoré štát ako vypláca, a jednoducho tieto všetky peniaze, ktoré sú okolo podpôr od 18. do 20., končia v hracích automatoch. Mal som možnosť rozprávať sa osobne s ľuďmi, ktorí sú aj závislí na týchto hracích automatoch, sami trpia touto chorobou, nazvem to chorobou, kedy nevládzu odolať tomu, aj matka rodiny nevládze odolať tomu, že musí ísť hrať. Dovarí obed a uteká prehrať možno posledné peniaze v hracom automate. Tieto hracie automaty nie sú pre bohatých. Ak bohatí by chceli hrať, nech sa páči, môžu ísť do Francúzska. Monte Carlo, tam je kasíno, kde môžu naozaj ten prebytok peňazí, tam môžu ich prehrať alebo tam ich môžu dať. Ten stály dozor, pán minister, ja vnímam ako jednu z pozitívnych vecí, málo pozitívnych, ktoré tuná je, ale najlepšie by bolo, keby ten dozor vôbec nebol potrebný, aby sme sa vôbec bavili o tom, lebo naozaj k tým hracím automatom sa dostávajú aj mladiství. Aj to oddelenie stavebné, no, nuž, áno, komplikovanejšie to môže byť, predeliť túto priečku stavebne, ktorú treba vymurovať, namiesto sadrokartónovej, ale už to samotné oddelenie hracieho automatu od toho pultu v krčme je dobrou vecou, pretože človek, ktorý je ešte závislý na alkohole, má tam hracie automaty, tak to je hotová katastrofa. A čo sa týka v podstate výberu tých daní, pán minister, ono to platí v zásade tak, čím nižšie dane, tým lepší výber. A naozaj ten štátny rozpočet sa lepšie naplní. Treba rekapitulovať a zamyslieť sa nad tým, prečo to tak je, že sa... (Prerušenie vystúpenia časomerom.)
11. schôdza NR SR - 2.deň - B. popoludní
Dátum: 2012-11-28
Poslanec: Kuffa, Štefan (OĽANO)
Druh vystúpenia: Vystúpenie s faktickou poznámkou

92. Ďakujem za slovo. Hej, zdá sa to, že tá petícia by bola tá lepšia voľba. Naozaj tých 30 %, to kvórum by to celkom bolo dobré, ale keby sa tou petíciou rozhodovalo o tom, že či chcú občania mať tie hracie automaty v obci, alebo nechcú mať. Nie, či sa narušuje, alebo nenarušuje verejný poriadok. To je práve tá kľučka, na ktorej môže tu byť kľúčový moment, kedy v podstate ani nijaká petícia sa nebude konať, a vtedy tí prevádzkovatelia hracích automatov aj môžu sa ohradiť, ako narušujeme verejný poriadok. Toto môže byť ako veľký problém do budúcna. Ale keď občania v slobodných voľbách prejavili dôveru svojim poslancom, primátorovi a starostovi obce, teda ja nevidím najmenší dôvod, aby rozhodovali o tom obecné zastupiteľstvá. Je to reprezentatívna vzorka obce. A keď je tu nález Generálnej prokuratúry, pán minister, tak ako ste mali obavy, ako z toho, predložte spokojne ústavný zákon, my ho podporíme. Osemdesiat tri hlasov máte vy, 10 všelijak budete mať navyše, aby sme vám to podporili a nemali ste problémy s nálezom Generálnej prokuratúry. Pán kolega Petrák, to sa mi tak páčilo, čo ste tak spomenuli, naozaj ten ďalší problém, ktorý tuná je, a naše deti sú ohrozované cez internet. Bola by to otázka aj na pána ministra alebo možno aj vládu, ako práve riešiť aj tento problém. Veľakrát my sme ešte v práci, naše deti prichádzajú skôr zo škôl, zapnú si na tom internete čokoľvek, potom tá agresivita sa prenáša skutočne všade. Aj do našich miest, obcí, do ulíc. Ale tá agresivita prechádza, teda je vystupňovaná aj v samotných rodinách. Len toľko. Ďakujem.
11. schôdza NR SR - 2.deň - B. popoludní
Dátum: 2012-11-28
Poslanec: Kuffa, Štefan (OĽANO)
Druh vystúpenia: Vystúpenie s faktickou poznámkou

80. Ďakujem za slovo. Pán minister, prezraďte, akú knihu to čítate! Lebo naozaj vás nezaujíma, čo hovoríme, ako reagujeme? Ale ja na vás hovorím, pán minister, môžete hľadieť do tej knihy spokojne, ale pozrite sa, kam vás posúva tento hazard. Pozrite sa, kde sme sa dostali, hej? Aj vás to tak dobre vytočilo. Pribehli ste k tomu ambónu tuná, čo ste nám vykričali, že 700 mil. máte výpadok. No to vás ľutujem. Do konca roka to bude asi miliarda, lebo to takto stúpa, hej? Od leta. Najprv to bolo 250 mil., tam bol rekordný nárast, za dva dni alebo za tri dni to bolo 500 mil., teraz je tuná výpadok 700 miliónov. Tak vidíte. Aj tým hazardom, ja sa vrátim k tej téme, ale to si dovolím povedať, že na tom hazarde prerobíte. Tých 90 mil. aj keď získate, štát na tom stratí, šesťnásobne na tom stratí. Aj toto bude jedna z vecí, keď naozaj presadíte si ten navrhovaný zákon, ktorý tuná predkladáte. Prerobíte na tom.
11. schôdza NR SR - 2.deň - B. popoludní
Dátum: 2012-11-28
Poslanec: Kuffa, Štefan (OĽANO)
Druh vystúpenia: Vystúpenie s faktickou poznámkou

52. Ďakujem za slovo. Naozaj, človek, keď tuná počúva, tak teraz prerokovávame aký zákon? O hazardných hrách alebo o správnych poplatkoch? Mi to prepáčte, pani kolegynka, ja si vás veľmi vážim, ale bolo to naozaj nevhodné. Ja tu mám tiež takú poznámku, že jednoducho nedopĺňa sa, ale sa novelizuje tento zákon, tak ako kolega to už ako spomenul. Na základe čoho tie správne poplatky sa budú vyberať? Na základe zákona o hazardných hrách?! Tak viete, na jednej strane hovoríme o rodine a o jej stabilite, jednoducho aj vládna strana SMER mala to pekne vo volebnom programe a ja sa dneska dozviem tuná na schôdzi, že hazardom je hádam stavať aj rodinný dom, vybudovať si jazierko, spevnenú plochu. Človek úplne žasne, že čo všetko je tým hazardom. Naozaj vyznieva to veľmi smiešne a veľmi aj dehonestujúco. Mi to prepáčte, možnože to máte naozaj príkaz, ale bol to váš kolega, ktorý to tu mal ako pôvodne ako navrhovať. Dnes tu v parlamente nie je, tak ste to vy. Ale jednoducho naozaj nie je to možné, aby v tejto podobe a tak ako sa to predkladá, aby sme vôbec aj o tom hlasovali, aby sa to schválilo. Lebo ja už neviem, asi hazardom bude, alebo správny poplatok sa bude vyberať aj za to, že ľudia si porýľujú záhradu alebo terénne úpravy a podobne. Ďakujem, ale není to vhodné, aby sa to tuná takto preberalo. Ďakujem.
11. schôdza NR SR - 2.deň - B. popoludní
Dátum: 2012-11-28
Poslanec: Kuffa, Štefan (OĽANO)
Druh vystúpenia: Vystúpenie s faktickou poznámkou

34. Ďakujem za slovo. Vážený pán minister, vážená pani predsedajúca, milí kolegovia, kolegyne, dovoľte mi niekoľko slov. Hazard v skutočnosti mení nielen kultúru národa, ale mení aj kultúru, navždy, jednej rodiny. Navyše sťažuje život v mnohých rodinách. Ja som to už minule spomínal, mať závislého člena rodiny, ten dokáže priviesť na mizinu celú rodinu. Nemusí to byť zrovna otec, matka, môže to byť aj syn. A veľakrát je príčinou hazard, kedy človek stráca strechu nad hlavou, teda stáva sa bezdomovcom. Hazard, ja si myslím, že nie je práve ten, ktorý by mal napĺňať štátny rozpočet. Pán minister, vy to viete určite veľmi dobre. Tým, že predkladáte tento návrh zákona, aj keď rátate do štátneho rozpočtu zhruba možno okolo nejakých 90, možno 100 mil. eur, dobre, na jednej strane ich dostanete, šesťnásobne toľko budete musieť vydať. Rátate s tým? Šesťnásobne viac budete musieť vydať na riešenie dôsledkov a negatívnych dopadov, ktoré tuná sú. Najhoršie na tom všetkom je to, že mnohé rodiny naozaj stratia člena rodiny. Prichádzajú mnohí títo ľudia nielen o domov, ale v mnohých prípadoch je to dokonca, prichádzajú o život, pretože veľakrát nevedia kam z konope. Zavesia sa na nich úžerníci, ktorí im ešte požičiavajú tieto peniaze, vedia, že to použijú na hazard, vedia, že minú tieto peniaze. Stále viac a viac zadlžujú takýchto ľudí a jednoducho títo ľudia, keď majú slabšiu psychickú konzistenciu, končia ako samovrahovia. Treba veľmi citlivo zvažovať aj pri tom hlasovaní, ako budeme hlasovať.
11. schôdza NR SR - 1.deň - B. popoludní
Dátum: 2012-11-27
Poslanec: Kuffa, Štefan (OĽANO)
Druh vystúpenia: Vystúpenie v rozprave

222. Ďakujem za slovo. Milí kolegovia, kolegyne, vážený pán predseda, dovoľte mi niekoľko slov k navrhovanému kandidátovi na predsedu Ústavu pamäti národa... (Ruch v sále. Prerušenie vystúpenia predsedajúcim.) Paška Pavol, predseda NR SR 223. Pán poslanec, prepáčte. Dámy a páni, poprosím vás, pokračujeme v rozprave alebo venujte pozornosť vystupujúcemu, alebo radšej odíďte zo sály. Kuffa, Štefan, poslanec NR SR 224. Pán predseda, spokojne môžu si tuná takto štebotať, ja si svoje poviem a kto chce, nech počúva, a kto nechce, nemusí počúvať. Nemusíte ich upozorňovať, ja to zvládnem, to je niekoľko slov, ktoré chcem povedať. Pán Mikloško je človek, ktorý je aj nositeľom, dalo by sa povedať, aj roku 1989, roku teda slobody, ale aj toho predchádzajúceho roku, roku ´88, kedy s odvahou sa dokázal aj s ďalšími ľuďmi postaviť na odpor vtedajšej totalite. Má tu svojho brata. Ja by som to tak povedal, že tí Mikloškovci mali odvahu postaviť sa totalite a komunistickému režimu na odpor. Dneska tuná čelíme v týchto chvíľach zase inému, inej novodobej totalite. Prepáčte mi, možno niektorých sa to dotknem, ale to je ten liberalizmus. Rovnaký je to náročný a ťažký súboj, aký sa viedol pred rokom ´89. František Mikloško je osobnosťou, ktorému nechýba odvaha. Je to charakterný človek, a teda chcel by som aj vyzvať kolegov z ľavice, tí, ktorí naozaj tak to budú cítiť vo svojom vnútri a vo svojom srdci a nebudú nejak viazaní nejakým príkazom a straníckou príslušnosťou, chcel by som ich poprosiť o podporu. Myslím si, že z pravej stany spektra nebude problém tohto kandidáta podporiť. Neviem si ani predstaviť, že by mohol byť ešte lepší a vhodnejší kandidát na tak vážny post a vážnu pozíciu. Ďakujem za pozornosť.
8. schôdza NR SR - 12.deň - B. popoludní
Dátum: 2012-11-07
Poslanec: Kuffa, Štefan (OĽANO)
Druh vystúpenia: Vystúpenie s faktickou poznámkou

106. Ďakujem za slovo. Naozaj chýbala tu diskusia pri tak závažnom zákone a už toľkokrát sme sa tuná doťahovali o tom skrátenom legislatívnom konaní. Toto je tiež jeden z prípadov a príkladov, kedy neni dôvod na skrátené legislatívne konanie. V skutočnosti, tak ako sedíme tu aj poslanci, takmer nikto nevie, že čo sa vlastne deje teraz tuná v súvislosti s týmito štátnymi hmotnými rezervami, tak ako tuná kolega to spomenul pred chvíľou. Boli sme svedkami tuná rozkrádania štátnych hmotných rezerv, rezerv a vytvára to veľmi zlý príklad ako pred občanmi Slovenska. Vládny návrh zákona o štátnych hmotných rezervách, aj toto je jeden z dôvodov, prečo ho nepodporím. Naozaj toto si zaslúžilo oveľa väčšiu diskusiu, nie to šiť takto horúcou ihlou, ako to tu teraz robíme. Ďakujem za slovo.
8. schôdza NR SR - 12.deň - B. popoludní
Dátum: 2012-11-07
Poslanec: Kuffa, Štefan (OĽANO)
Druh vystúpenia: Vystúpenie s faktickou poznámkou

90. Ďakujem za slovo. Som tak pozorne počúval tuná kolegu teraz ako to rozprával, no tak som aj taký plný rozpakov, pretože potlačenie imunity chudobu nevyrieši, aj keď budeme zavádzať možno tieto tresty od tých 14-ročných detí. Ja viem, že je to veľakrát problém práve v tých komunitách a spoločnostiach alebo v obciach, kde v blízkosti žijú práve Rómovia a je to mierené naozaj týmto ako smerom. Veľakrát je to obťažujúce a veľmi ťažko ako riešiteľné. No obávam sa, že ani takýto trest alebo to zníženie alebo odstránenie tej imunity nevyrieši tento problém. Tu treba riešiť problém chudoby iným spôsobom a nie zavádzaním ako trestov. Je mi to ľúto, že teraz takto to reagujem tuná, ale tak som to pochopil ako v tejto chvíli, hej. A oháňať sa tým, že zákon platí pre všetkých, no ja si dovolím povedať, že v tejto našej krajine zákon neplatí pre všetkých, a to je zvláštne, hej. Tí, ktorí sú chudobní a najchudobnejší, tak tých zákon postihuje najprísnejšie. A vždycky do dôsledku a excelentne potrestať. A tí, ktorí naozaj robia veľké prešľapy spoločenské aj rozkrádajú, aj túto republiku, im sa nestane nič. Kde je tá rovnosť tých zákonov? A čo sa týka tej imunity, ktorá bola ako spomenutá, že sme si zrušili poslanci imunitu na tieto veci, no nechcem otvárať túto otázku teraz, lebo na to nemám ako čas, ale vznikla by z toho veľká, veľká polemika. Tak radšej sa zdržím poznámok tuná. Ďakujem pekne.
8. schôdza NR SR - 12.deň - A. dopoludnia
Dátum: 2012-11-07
Poslanec: Kuffa, Štefan (OĽANO)
Druh vystúpenia: Vystúpenie s faktickou poznámkou

8. Ďakujem za slovo. Áno, súhlasím, mravnosť nestúpne len cez zákony, lebo mravnosť buď je v tebe, alebo v tebe nie je. Áno, aj tá výchova je veľmi dôležitá. Ale aj na nás, na poslancov sa pozerajú ako na reprezentantov tohto tu národa a tohto tu ľudu, tohto ľudu. Treba naozaj, aby aj my sme išli ako tým mravným príkladom. Ten príklad je veľmi dôležitý. Ja veľakrát za ten rečnícky pult nejdem tam kvôli sebe, ale možno kvôli práve tým ľuďom, ktorí si to vypočujú a možno sledujú tento parlament. Spomeniem len takú krátku udalosť, ak teda by som mohol. Bol som na jednom stretnutí v Košiciach, bola Sviečka za nenarodené deti a som teraz chorý, tak som zakašľal, zhasla tá sviečka. Otočil som sa k dievčaťu, od ktorého som si odpaľoval túto sviecu. Aj som jej potom za to poďakoval a v tom príhovore som aj povedal, potom sme sa aj zoznámili, Lucka sa volala. Tak jej hovorím: "Vieš, keby si ty nemala svetla a by si nežiarila, ja by som si nemal od koho odpáliť tú sviecu." Každý z nás má byť takýmto svetlom. Dnešný svet je taký, ktorý nás prekrúca, a hovorí, že slnko vychádza na západe. To nie je pravda. Stále vychádza na východe. A ja aj verím, že ľudia nielen z východu a východného Slovenska, ale aj z toho Ďalekého východu naozaj majú čo odkázať tomuto svetu a tomuto Západu. Ten internet, samozrejme, neubránime sa tomu, ale tá denná tlač je naozaj pre mnohé deti nie vhodná a tak, ako chodíme dneska a voľne sa pohybujeme v obchodoch, kdekade na vás zízajú tieto výjavy. Myslím si, že naozaj by to malo byť kdesi na pultoch a označené, a tí, ktorí sú na tom závislí, prosím, nech si to kupujú, ak si to teda myslia, ale nech mravnostne nie sú ohrozované naše deti. Myslím si, že osem, desať a 12-ročné deti, nie je to vhodné pre nich, aby to bolo bežne dostupné. Ďakujem pekne.
8. schôdza NR SR - 10.deň - B. popoludní
Dátum: 2012-10-30
Poslanec: Kuffa, Štefan (OĽANO)
Druh vystúpenia: Vystúpenie v rozprave

130. Vážená pani podpredsedníčka, milí kolegovia, kolegyne, dobrý večer, niekoľko slov k navrhovanému zákonu. Naozaj na Slovensku sa rozbehol taký národný šport, kedy máme motorizované kosačky, či už elektrické, alebo motorové, tak obyčajne beháme po tých záhradkách našich a kosíme práve v nedeľu. Viem, že to bude možno problém pre mnohých ľudí, zase na druhej strane, ktorí si plánujú nejak takto cielene práve tú prácu na tú nedeľu, ale zase skúsme sa vžiť do inej situácie a naozaj nesúvisí to s tým, že či teda jedni chcú ísť do kostola, alebo nechcú. Ale jednoducho chcete si na tej záhrade pri svojom domčeku relaxovať a odpočívať a taký sused vám bude hneď vedľa, bude vám s tou kosačkou vrčať alebo zapne si miešačku, alebo vŕtačku, zbíjačku. Myslím si, že nie je to vhodné, aby v nedeľu, kedy naozaj tá rodina, kedy sa zíde spolu, chce si oddýchnuť aj zrelaxovať, tak v podstate zase tí ďalší ľudia, ktorí sú intolerantní voči tomuto a voči tomuto relaxu, tak robia tento nadmerný hluk. Kolegu som tu začul, tak ja neviem, hádam mi to aj odpustí, ale on sa chystá, že povedať, aj hlahol zvonov alebo zvonenie zvonov je nadmerným hlukom v nedeľu. Dovolím si na to takúto poznámku. Zvony nevydávajú hluk, ale zvuk a v tom je ten podstatný rozdiel. Zvony zvonia, je aj zvonkohra alebo zvon, ktorý krásne ako zvoní, je, vydáva taký hlahol. Naši dedovia boli tí, ktorí práve pracovali na poliach, ale oni si to vedeli zariadiť inak, že tú nedeľu naozaj mali tú voľnú, boli s rodinou doma, ale ten hlahol zvonov bol ten, kedy bol príležitosťou k zastaveniu sa v práci a či to bolo napoludnie, alebo večer, večer to bol signál na to, že už teda schyľuje sa deň ku koncu a končili túto prácu. Takže dovolím si povedať, že zvony nie sú tie, ktoré by spôsobovali nadmerný hluk, pretože ony vydávajú zvuk a tento zvuk je príjemný, na rozdiel od strojov a zariadení, ktoré tuná veľakrát naozaj práve v nedeľu ich zapíname. Ďakujem, ja len toľko.
8. schôdza NR SR - 10.deň - B. popoludní
Dátum: 2012-10-30
Poslanec: Kuffa, Štefan (OĽANO)
Druh vystúpenia: Vystúpenie s faktickou poznámkou

106. Ďakujem za slovo. Áno, návrh zákona ja vnímam nielen ako zlý, ale naozaj aj protiľudský a je aj proti samotným homosexuálom orientovaný. Keď sa robil výskum zániku skutočne veľkých civilizácií ľudstva, na vysokej úrovni aj vyspelej, profesor Winton skúmal dôvod zániku týchto spoločností, dopracoval sa k jednému zaujímavému výsledku a ten bol taký, že všetky tieto spoločnosti sa rozpadli a zanikli na základe rozpadu morálnych hodnôt. Rozpad morálnych hodnôt je začiatkom zániku spoločenského systému. Augustín Aurelio vo svojom diele "De Civitate Dei" spomína takúto skutočnosť, že Rimania žili na morálnej úrovni najlepšie medzi, myslím, prvou a štvrtou Púnskou vojnou, teda keď tu bola hrozba Kartága. Obávali sa z toho, že Hannibal bude ten, ktorý napadne Rím a prevalcuje ich. Keď zvíťazili rímske vojská nad Kartágom, porazili ho. Boli niektorí vážení Rimania, ktorí upozorňovali vojsko a vodcov, aby nezničili Kartágo, aby tu zostala istá protiváha, protiváha "aj toho strachu". Ten strach nie je stále zlý. A keďže oni tak neposlúchli, toto Kartágo rozvrátili do ruín a skutočne zase začal morálny úpadok aj rímskej spoločnosti. Aká je tá skutočnosť? Antika tu málo zaznela v tejto rozprave, ale rímska spoločnosť tiež bola tá, ktorá zanikla, bolo to štvrté, neskôr Východorímska ríša 6. storočie, ale teraz sa len učíme z dejepisu.
8. schôdza NR SR - 10.deň - B. popoludní
Dátum: 2012-10-30
Poslanec: Kuffa, Štefan (OĽANO)
Druh vystúpenia: Vystúpenie s faktickou poznámkou

58. Ďakujem za slovo. Áno, aj ja som tu už druhý deň, ja som túto tému tuná nepriniesol do parlamentu, takže kolega Číž, v tomto smere súhlasím s ním. Ale ak by potreboval on psychiatra a takisto aj jeho kolegovia, tak nech si zavolá číslo, tuším je to 155, a prídu, zoberú ho, možno aj kazajku naňho hodia a zviažu ho. On tuná nebol, ja som si to tuná odtrpel v tejto lavici a on tuná len prišiel a jak taká veľká víchrica a naozaj s rozumom a patentom ako na všetko. Áno, to je zosmiešňovanie, ktoré, ktoré to tuná častokrát v tejto sieni máme možnosť ako počuť. Určite aj ja považujem rozpočet za veľmi vážny dokument, ale na rozdiel od ich predsedu alebo predsedu SMER-u ja som takýto rozpočet ani len zo symbolických dôvodov neroztrhal, pán kolega Číž, váš pán predseda takýto rozpočet na tento rok pred obrazovkami roztrhal. Tak ja neviem, vy hovoríte, že je to vážny dokument, ale premiér a váš predseda to považoval len za zdrav papiera a rožgrafil ho pred obrazom nás, všetkých občanov tejto republiky. Prepáčte mi, že takto reagujem, ale vyprovokovali ste ma k tomu, tak dovolil som si to povedať. Ďakujem.